钦定古今图书集成/理学汇编/学行典/第217卷 > 张士益
## 钦定古今图书集成/理学汇编/学行典/第217卷 > 张士益

按《河南府志》：“张士益，甫弱冠，丁父忧，哀毁骨立，杖而
后起，几至灭性。竭力事母段氏，问视服养，晨昏罔闲。
偶遇事羁宿于外，归必宁母，再拜谢不孝罪，若无可
置身者。所得珍异之食，必先奉母，或未尝即他所遇
之，终不入口也。既而母遘，疾且革，吁天斋泣，愿以身
代祷。后疾寻愈，因减味者三年。邑人上自贤士大夫”
至田夫野老，靡不称为《张孝子》。